JohanHeinsen/ENO huggingface dataset:
Ribe Stifts Adresseaviser, 1845-05-09
Udenlandske Efterretninger. Frankrig. Regeringen skal have modtaget vigtige Depescher fra London, der skulle indeholde Forslag i Anledning af Undersøgelsesrettens Ophævelse. – D. 2. Mai begyndte Hr. Thiers sin Jnterpellation til Kultusministeren for en stor Mængde Tilhørere, Det vilde gjøre ham ondt – saaledes begyndte han dersom den af ham valgte Form skulde give Anledning til at tro, at her handledes og et Kabinets spørgsmaal, hvilket ikke var hans Hensigt; han troede saagar, at den Mening, han her udtalede, blev deelt af Justitsministeren, Advokatstanden og Retterne. Han nærer den dybeste Ærefrygt for vor ophøiede Religion (ironisk Latter fra flere Bænke), men en ikke ringere Agtelse for Statens Ret. Han omtalede dernæst den nærværende Tilstand, Lovene, som ere udkomne angaaende de religiøse Kongregattioner, og endelig Spørgsmaalets politiske Betydning. Derpaa gjennemgik han Jesuiternes Historie. J det forrige Aarhundrede blev Ordenen ophævet, 1814 gjenindsat af en ærværdig Pavet, dog kun i Stater, der vilde taale dem; men den franske Lovgivning taalede ikke Jesuiterne. Begunstiget af Restaurationen havde de igjen indsneget sig, men maatte vige for den offentlige Mening. 1830 indsnege de sig atter hemmelig og i dette Øieblik tæller man 27 Huse i Frankrig. Thiers forlangte Opløsning af saadanne Korporationer ad den administrative Vei, men ingen Straf. - Dersom Hr. Guizot ikke er restitueret inden en Maaned vil han besøge Badet i Vichy, dog tænker han at kunne være tilbage i Hovedstaden i Julii Maaned, til hvilken Tid Dronning Victoria ventes at ville besøge Paris. Engelske Blade tale ogsaa om, at Dronning Victoria vil gjøre en Reise til Kontinentet i denne Sommer. – Fra Otaheiti har man Efterretninger indtil 2. Jan. Admiral Hamelin var da ankommen med sin Eskadre. Dronning Pomare havde tilbageviist alle Underhandlinger med de Franske, selv et egenhændigt Brev fra Kongen af Frankrig; hun vilde kun underhandle i Nærværelse af en engelsk Admiral, som snart ville ankomme. Andre Beretninger lyde imidlertid mere fredelige.
Ribe Stifts Adresseaviser, 1845-05-09
Jtalien. Den militære Kommission i Ravenna har atter dømt tre Jndivider til Døden og 21 til livsvarig Galeistraf. Forbittrelsen blandt Folket skal være stegen til den høieste Grad og man venter hvert Ojeblik et Udbrud af Uroligheder. – Breve fra Rom forsikkre, at Greven af Trapani (Kongen af Neapels yngste Broder) bestemt skal have vægret sig ved at indgaae det ham tiltænkte Ægteskab med Dronningen af Spanien, da han, som han siger, ingen Marionetkonge vil været. Næppe er Loven om de endnu usolgte geistlige Godsers Tilbagegivelse til den spanske Klerus bleven publiceret, for denne allerede begynder at skrabe til sig Alt hvad den kan faae Fingre i.
Ribe Stifts Adresseaviser, 1845-05-09
Da en dødsyg Mand i Valladolid saaledes forleden lod en Præst kalde, og paa sit Yderste erklærede: at han var beredt til at tilbagegive Geistligheden de Klostergodser, som han i sin Tid havde kjøbt, nøiedes den Geistlige ikke med denne simple Erklæring; men anførte i Dødsakten: "at Manden ikke havde kunnet døe roligt forinden han havde udsonet sig med Kirken, ved at tilbagegive den hvad dens var. Da den politiske Chef vilde blande sig i Sagen, afviste den Geistlige ham med den Erklæring: "at denne Sag var en Samvittighedssag, der slet ikke vedkom de verdslige Autoriteter.
Ribe Stifts Adresseaviser, 1845-05-09
Jndenlandske Efterretninger. Fuldstændig juridisk Embedsexammen. Den 3. Mat: C. S. Klein Laudabilis og J. P. C. L. Petersen Hand illand. Den 5. Mai. M. A. Monrad, Laudabilis og F. T. Ree Haud illand. (B. T.)
Ribe Stifts Adresseaviser, 1845-05-09
Theologisk Embedsexamen. D. 5. Mai. C. M. Gorm og A. T. Wahl Haud illand. En forlod Examen. (B. T.) Anden Examen. Af de Studerende, som i Efteraaret 1844 toge Examen Artium, meldte i dette Foraar sig 127 til at tage anden Examens første Deel; af disse bestode 124 Prøven, i forlod Examen og 2 udebleve. Af 10 ældre Studerende, som toge anden Examens første Deel, blev ikkun den ene, som havde begge Prøver, tilkjendt Hovedcharakteren. Haud illandabilis. - Anden Examens anden Deel underkastede 15 Ældre sig, som havde første Deel; af disse erholdt 7 Charakteren: Landabilis, 7 Handillandabilis og i Non contemn. Til særskilt Prøve i Hebraisk indstillede sig Tvende, som bleve admissi. (B. T.)
Ribe Stifts Adresseaviser, 1845-05-09
Under 23 f. M. har Hs. Maj. bevilget et Laan, stort 9000 Rbd., af Statsgjeldskassen til yderligere Udvidelse og Forbedring af Grenaa Havn, imod at det forrentes og afbetales med 6 pCt. aarligt af Kapitalens oprindelige Beløb, samt imod at Kom munen garanterer Gieldens skadesløse Tilbagebetaling og Forrentning.
Ribe Stifts Adresseaviser, 1845-05-09
Den Grav, hvori den store Thorvaldsens Been skulle hvile, er nu færdig og udført med megen Flid, saa at den endog har noget hyggeligt ved sig. Den er bygget af Steen, er himmelblaa indvendig, paa Siderne med udstukne Palmeblade, i Bunden er et asphaltlagt Kors af Sort og Hvidt, ved hvis Fod ende Aarstallet 1844 staaer tegnet. (Flopst.)
Ribe Stifts Adresseaviser, 1845-05-09
Paa Kunstakademiets Malerindstilling iaar i Kjøbenhavn findes fra Buntzens Haand et Maleri i en ganske egen Smag, egentlig fire Malerier paa samme Plade, forestillende de fire Aldere i allegorisk Maade. Noget Sindrigere og i Udførelsen Deligere. kan vel neppe sees. Paa det første glider Livets Baad henad en rolig Strøm. Omgivelserne ere ligesom indhyllede i en Taage. Barnet hviler ved Moderbrystet, medens dets to Engle, den lyse og den mørke, slumre, støttede op mod hinanden. Paa det andet er den gode Engel kommen til Liv og Virksomhed, og styrer Baaden hen mellem blomsterklædte Bredder, den onde er vel vaagen, men hviler. Paa det tredie staaer Manden stolt i den af den rivende Strøm mod Klipperne førte Baad, den gode Engel drager Seilet ind, medens den onde bryder Aaren i Styrmandens Haand. Paa det fjerde er Strømmen atter rolig og blid. Omgivelserne blegne atter, Baaden stevner imod Havnen for den sikkre Hvile, medens den hvide Engel lænkebinder sin mørke Broder til Stumpen af den brudte Mast.
Ribe Stifts Adresseaviser, 1845-05-09
Det er en gammel Historie, at en Deel af Gammelholm skulde afhændes til en Bebyggelse, men det er saa langtfra, at der, som man i nogle Blade har paastaaet, skulde være skeet et endeligt Salg for 7 Tønder Guld, at nok tvertimod alle Underhandlinger ere afbrudte for Tiden, da Admiralitetet ikke har fundet de gjorte Tilbud antagelige. (O. Th. A.)
Ribe Stifts Adresseaviser, 1845-05-09
Da den projecterede Jernbane til Klampenborg vil komme til at forstyrre mange Hauger og Lystanlæg, var det at vente, at den vilde finde megen Modstand, og Rygtet fortæller nu, at der virkelig skal være reist et saadant Uveir imod den, at dens Jstandbringelse idetmindste ad den paatænkte Linie skal være tvivlsom. Det vil dog vel i alle Tilfælde ikke blive til andet end Opsættelse, da Expropriationsloven jo maa komme denne Bane til Gode, der ikke alene er et Livspørgsmaal for Badeanstalten ved Klampenborg, men ogsaa er af stor Vigtighed som Begyndelsen til en Bane til Helsingør. (O. T. A.
Ribe Stifts Adresseaviser, 1845-05-09
For nogle Dage siden tildrog sig, ifølge Aarh. A., i Kjøbenhavn følgende Begivenhed. J den mosaiske Stiftelse i Kjøbenhavn var i Jnspekteurens Bolig dennes Kone og Søn alene hjemme om Aftenen, da en trøieklædt Person traadte ind og spurgte Folkene, om de vilde frelses fra den evige Prinsel og vilde lade sig døbe." Sønnen søgte at faae den ubudne Missionair paa Døren, men han vedblev, at han var sendt af Gud for at døbe dem, og at han strax vilde forrette Daabsaften i et udenfor Gaarden staaende Vandkar. Man fik ham omsider dreven paa Døren, men han fjernede sig ikke fra Huset, og slog endog nogle Ruder ind i Stuen. Nu blev Politiets Hielp rekvireret, og det viste sig, at Personen var en afskediget Natvægter, som paa Grund af Religionssværmeri var bleven gal, og havde været paa Galeanstalten i Bistrup. Hertil er han nu atter bleven transporteret.
Ribe Stifts Adresseaviser, 1845-05-09
Lystspillet Eventyr i Fastelavn, er blevet totalt udhysset paa det kgl. Theater i Kjøbenhavn. Fra Rønne hedder det i Bornholms Avis af 29. April: Commissionen der er nedsat til at undersøge de herpaa Landet circulerende falske Een- og Fem rigsbankdaler=Sedler, har nu fundet Formen hvorpaa formodenlig Femrigsbankdalerne ere trykte med flere andre Former og Apparater, tilligemed Valsen, der sikkert vil bidrage til at give fuldstændigere Oplysning i denne Sag.
Ribe Stifts Adresseaviser, 1845-05-09
Det er bleven Qvirin Müller forbudet at give Forestillinger af levende billeder i Altona.
Ribe Stifts Adresseaviser, 1845-05-09
Fra Rendsborg skrives under 2. Mai. Den Takadresse, som nogle Borgere og Jndvaanere her i Byen den 26. Januar afsendte til den brunsvigske Stænderforsamling, har, som man nu erfarer, desværre vakt Mishag paa allerhøieste Steder. For nogen Tid blev der, efter Ordre fra Regjeringen paa Gottorp optaget et Præliminærforhør over Koncipisten af Adressen, dem, der havde sammenkaldt en Forsamling, hvori Adressen var bleven vedtagen, og over Afsenderen af den. Et Medlem af Magistraten her, som ikke havde taget i Betænkning at underskrive Adressen, er i en til ham stillet Skrivelse bleven tilkjendegivet allerhøieste Mishag. J Følge et allerh. Reskript af 29. Marts har den kgl. holst. Overret tilskrevet Magistraten om at forhøre Advocaterne Bauditz og Lobse og ladet dem forsvare deres Forhold ved dette Anliggende. Den 29. f. M. bleve disse Herrer kaldte for en af Magistraten bestaaende Kommission, for hvilken de, som man hører, alene indskrænkede sig til at erklære, at det var deres faste Overbeviisning, at de i denne Sag hverken havde forbrudt sig mod Loven eller deres Ed og undersaat lige Troskab. Hvad der videre skal skee i denne Sag, veed man ikke endnu. (Rendsb. Wochenbl.)
Ribe Stifts Adresseaviser, 1845-05-09
Jfølge et cirkulerende Rygte har Regjeringen fast besluttet om et Par Aar at ophæve Toldgrændsen, mellem Kongeriget og Hertugdømmerne. (Onv.) Paa Ranzausgave er den 7. ds. medens Eieren var i Aarhuus med sin Familie, gjort Jndbrud og bortstiaalet 2 a 300 Rbd. Det i Anledning heraf optagne Forhør har endnu ikke ledet til noget Resultat. (Aarh. A.)¬
Ribe Stifts Adresseaviser, 1845-05-09
J Ringkjøb. Avis læses under Jndsendt: At Sagen, som i sin Tid af Kjøbmand J. Bollerup her blev anlagt mod den ogsaa her paa Stedet boende, saa bekiendte Kjøbmand S. J. Philipson, betræffende en Fordring af circa Hamborg Bemk. 5000, der ved Hjendommen under Embedsvakancen gik Bollerup imod, nu nylig er paadømt i Landsoverretten, saaledes at S. J. Philipson skal betale den paastævnte Summa med Renter; ligeledes at den afsagte Kjendelse (ligesaa under Embedsvakancen) i forrige Kjøbmand Secher Cohns Fallitboe her i Byen, hvorved bemeldte Kjøbmand J. Bollerup aldeles blev udelukket fra Betaling af c. 1200 Rbd. r. S. af Boet,
Ribe Stifts Adresseaviser, 1845-05-09
ogsaa nylig er paadømt i Landsoverretten i Faveur af Bollerup.
Ribe Stifts Adresseaviser, 1845-05-09
Udnævnelser og Entledigelser. Under 28 April har Hs. Maj. allern, beskikket Cand. theol. A. R. Alberts til Sognepræst i Grossenaspe i Kiel Provsti. Under f. D. har Hs. Maj. i Naade og med Pension entlediget første og dirigerende Borgermester i Flensborg, Etatsraad Feddersen, Ridder af Dr. og Drid. Under f. D. er Cand. theol. F. Nielsen beskikket til personel Kapellan hos Sognepræsten for Sindahl og Adstrup Menigheder i Aalborg Stift, C. J. Smith.
Ribe Stifts Adresseaviser, 1845-05-09
Under f. D. har Hs. Majestæt i Naade entlediget Consistorialraad T. Trojel, Sognepræst for Kjøbeløv Menigheder paa Lolland og Provst for Nørre- og Sønder Herreder paa Lolland samt for Øerne Feiøe, Femøe og Askøe fra det nævnte Provste-Embede, samt derhos allern, beskikket Sognepræst for Vestenskou og Cappel Menigheder paa Lolland, Provst C. Nannestad, til tillige at være Provst for Nørre og Sønder Herreder paa Lolland samt indtil videre for Feise, Femøe og Askøe. Under 1. April er Cand. theol. H. C. Sonne beskikket til Sognepræst for Møgeltønder Menigheder i Ribe Stift (Besidderen af Grevskabet Schackenborg udøver jus proponendi til dette Sognekald). Under f. D. er Prøveprokurator ved den kongelige Lands-Over- samt Hof- og Stadsret, Cand. jur. J. Maag, beskikket til Prokurator ved alle Over- og Underretter i Danmark, Høiesteret alene undtagen. Under 2. Mai er Regimentschirurg og Garnisonslæge i Christiansted, P. E. Schlegel, Ridder af Dr. og Domd., efter Ansøgning i Naade entlediget med Pension. Under s.D. er Garnisonsauditeur og Advocatus regius paa St. Thomas, A. A. Kjellerup, Ridder af Dr., efter Ansøgning i Naade entlediget. (B. T.)
Ribe Stifts Adresseaviser, 1845-05-09
Kjøbenhavns Børs-Kours, d. 6. Mai. Species 200. Bank=Disconto 4 pCt. Nationalbankaktier 151 1/2 a 151 1/2 Rbd. Sølv.
Ribe Stifts Adresseaviser, 1845-05-09
Ved Tallotteriets 1582. Trækning i Kbhvn, udkom: No 74. 28. 15. 37. 32.
Ribe Stifts Adresseaviser, 1845-05-09
Handelsefterretninger. "Folkebladet faaer nu fra Huset Puggaard & Comp.
Ribe Stifts Adresseaviser, 1845-05-09
regelmæssige Beretninger om Omsætninger i dansk Korn saavel paa vort eget som paa fremmede Markeder. Under2. ds. meldes saaledes: "London 25. April. Veiret meget gunstigt for at saae Vaarkorn, i de fleste Egne er man næsten tilende dermed, Hvedemarkerne see godt ud. J Kornhandelen kun ringe Omsætning. Hvede uforandret. Byg lavere og vanskelig at sælge, en Ladning dansk Chevalier 115 Pd. solgt fra Skibet til 4 Rbd. 5 Mk. Den 7. Mai ventes Tolden høiere. Havre fra Udlandet solgtes trævent til forrige Mandags Priser. Erter og Bønner lidt dyrere. Vikker lavere og næsten usælgelige. – Hamborg 28. April. Kornhandelen uden Liv. Smuk, tørret 124 Pd. Rug frit ombord i Danmark betalt med 4 Rbd. 2 Mk. - Kjøbenhavn 30. April. J disse Dage er betalt for 111-12 Pd. Byg c. 3 Rbd. 2 Mk. 12 s., for 122 Pd. Rug 4 Rbd. frit ombord paa Øerne. Hvede uden Handel." – Efter de nuværende Priser er Omkostning for Sælger ved Salg af Korn fra Skibet i London omtrent 3 Mk. pr. Tønde Hvede, 2 Mk. pr. Tønde Havre og 2 Mk. 4 s. paa alle andre Kornvare. Salg skee paa 2 Maaneders Kredit.
Ribe Stifts Adresseaviser, 1845-05-09
Ribe. Det ellerske Skuespillerselskab vedbliver at gjøre sig fortjent til Publikums særdeles bifald, og vi kunne endogsaa i flere Henseender henregne det blandt de bedste Selskaber, der have givet Forestillinger her. Som de første af Medlemmerne ville vi nævne Hr. Petersen, Mad. Henrichsen, Hr. Bentzon og Hr. Henrichsen, uden at vi derfor miskjende de øvrige Medlemmers Flid og Bestræbelser for at tilfredsstille Publikum.
Ribe Stifts Adresseaviser, 1845-05-09
Anden Pintsedag bliver i St. Cathrine Kirke holdt Gudstjeneste for Cathrine Sogn, paa hvilken Dag Menighedens Offer modtages. Hr. Pastor de Thurah prædiker.
Ribe Stifts Adresseaviser, 1845-05-09
Hvad en kongelig dansk Embedsmand, naar han er Slesvigholsteiner, tør vove.
Ribe Stifts Adresseaviser, 1845-05-09
Der er et Par Begivenheder, som i den sidste Tid vække stor Opsigt i Slesvig. Den ene er, at det statsopløsende Sønderborger Ugeblads danske Udgave nu har faaet allerhøieste Konfirmasion til at fortsætte sin Virksomhed. Det Blad, der i Frækhed overgaaer Alt hvad man ellers pleier at see i denne Sphære, dets Tendens og Hovedredaktør kan ei være Regeringen ubekjendt. Det er derfor meget mærkeligt, at det gives en ny Koncession paa samme Tid, som andre saa tidt ansøgte Begunstigelser negtes de tre dansksindede Blade i Slesvig. Sønderborger Ugeblad maa saaledes have gjort sig mere fortjent af Staten, end Organerne for Danskheden, Nationaliteten og Statseenheden. Vær saa god at mærke Eder det Langt vigtigere er imidlertid den anden Mærkelighed: Skolelærernes Afsættelse af den administrative Vei. Selv i konstitutionelle Stater, hvorEmbedsafsættelser finde Sted, eftersom det ene eller andet Parti er herskende, skeer denne dog kun almindeligviis i de høiere Regioner, og flere offentlige Embedstillinger ansees for utabelige af den administrative Vei eller efter de Regerendes Godtbefindende, saasom Lærerstanden, Geistligheden, Dommere, Advocater o.A. Hos os finder dette Forhold jo rigtignok ikke Sted; her synes netop enhver Høitstillet at maatte handle, tænke og tro, som han vil, og det er den Lavtstillede, som ei har Tilladelse hertil. Naar man nu veed, hvad de regerende Schlesvigholsteinere forstaae ved Uduelighed, saa maa enhver dansksindet Skolelærer i Slesvig gaae i evig Frygt for uden Lov og Dom at miste sit Embede. For udulig vil den kunne blive erklæret og derpaa afsat, som ei erbundtydsk og indfører det tydske Sprog i sin Skoleunderviisning. Det er bekjendt hvorledes man erperimenterer med en af Slesvigs fortrinligste, dansksindede Skolelærere, – nu behøves det ikke, nu kan han ligefrem afsættes for Udulighed. Denne Anordning vil fore Tydsken vældig fremad. Vi maa derfor høiligen beklage, at denne Forordning er emaneret, og at Bondestanden i sine Lærere endydermere vil blive udsat for Fortydskelsen og Fædrelandshadet. Dersom den slesvigske Stænderforsamling ei driver det igjennem at faae lutter tydske Præster ansatte i Slesvig, saa bør der konsekvent tilstaaes den at faae udnlige Præster afsatte af den administrative Vei. Hvad der saaledes et naaes paa den ene Maade, naaes nok paa den anden.
Ribe Stifts Adresseaviser, 1845-05-09
Under saadanne Omstændigheder kan det ei forundre vore Læsere, at høre, hvad Overskrivten hentyder til; ei heller ville de studse over en Dristighed, hvis Lige vi dog endnu ikke have seet. Vel udtale Schleswigholsteinerne sig ganske ugeneert mundtlig og skrivtlig, men i offentlige Dokumenter og paa Statens Vegne at forkynde det hertugelige, schleswigholsteinske Rige, det have Embedsmændene dog hidtil ikke vovet. Men for den bekjendte Ærketydsker, Borgermester Schow i Aabenraa er Jntet ugjørligt. Dette er formodentlig Begyndelsen til at drage Slesvig ind under det store tydske Rige, hvori han ene seer Frelse og Lykke. Sagen er denne, i de ældre Borgerbreve for Borgerne i Aabenraa, der udstedes af Magistraten, (fortiden Hr. Schow, Stadsekretær Suadicani og de borgerlige Raadmænd J. Bruhn, A. H. Hartmeier, og J. Ahlmann) hedte det efter den almindelig Form, hvilken og Hr. Schow altid tidligere har brugt: "at N. N. efter at have aflagt den brugelige Borgered als Königl. danscher Unterthan in numerum civium allhier augenommen und ein contribuabler hiesiger Bürger geworden iste og ligeledes hedte det nedenfor und werde alle und jede geziemend ersucht besagten N. N. als einen Königl. danischen Unterthan ofve allen guten Willen und beforderungen zu erzeigen. Begge Steder har Hr. Schow med sin Magistrat sat koniglich danischer und herzoglich Schleswig-holsteinischer Unterthan. Vi behøve ei at gjøre opmærksom paa, at om kort Tid udelades ogsaa konglich danischer, og saa kommer der ene til at staae herzoglich schleswig-holsteinischer. Dette har nu ogsaa i Aabenraa, som ellers er Hr. Schow ganske underdanig og stærk fanatiseret, vakt Opsigt og Uvillie hos den simple Mand. Men man tier, og det hedder: "Tydskerne maae dog have Ret, thi ellers fik de ei Lov til at gjøre og skrive som de gjør Vi maae imidlertid anbefale denne Sag til vore Læseres vedvarende Opmærksomhed og nøie Overveielse.
Ribe Stifts Adresseaviser, 1845-05-09
Bekjendtgjørelser.
Ribe Stifts Adresseaviser, 1845-05-09
Theatret i Ribe. Mandagen den 12. Mai, Kl. 7, opføres (af det Ehlerske Skuespillerselskab: "To Familier paa et Landsted, Lystspil i 1 Act; derefter: "Rekruten", Vaudeville i 1 Act; til Slutning: (efter Forlangende) Et Reise-Eventyr, original Vaudeville i 1 Act af Arnesen.
Ribe Stifts Adresseaviser, 1845-05-09
Onsdagen den 14. Mai opføres: (til Benefice for Mad. Henrichsen og Hr. Petersen Kongen drømmer", originalt romantisk Drama i 1 Act; derefter: "Et Eventyr i Rosenborg Have, Vaudeville i 1 Act af J. L. Heiberg.
Ribe Stifts Adresseaviser, 1845-05-09
Søndagen den 18. Mai gives sidste Forestilling. Et ungt Menneske med gode Forkundskaber og Lyst til Pharmacien kan erholde Plads som Discipel hos Apotheker Aagaard i Aarhuus. 400 Rbd. r. S. ønskes tillaans af en Præst imod Pant i Jndboe. Adressekontoiret giver nærmere Underretning. En Fenne i Nørreforte, samt 2de Agre paa Nyhede, ere at erholde tilleie hos Frederik Kolvig.
Ribe Stifts Adresseaviser, 1845-05-09
Da jeg undertegnede, som har lært Væverprofessionen i Ribe og i mange Aar har været Dreiels væver paa Norholm, nu har nedsat mig som Dreiels og Lærredsvæver i Hyllerslev Bye, Jandrup Sogn, ved Varde, saa anbefaler jeg mig herved til Enhver som maatte ønske noget til denne min Profession henhørende Arbeide udført. Hyllerslev, den 5. Mai 1845. Niels Christian Nielsen. Ved det i Overeensstemmelse med Anordningen. af 13. August 1841 den 6te dennes foretagne Valg af Amtsraadsmedlemmer for Ribe Amt, valgtes: af Sædegaardseiernes Valgklasse: Landvæsenscommissair Lautrup til Estrup, som Trykt i Ribe hos Chr. sal. Hyphvff. Medlem, og Proprietair Fabricius til Bramminge, som Suppleant, og af de mindre Landeiendomsbesidderes Valg klasse Sognefoged og Dannebrogsmand P. Jakobsen i Billum og Landmaaler Holm i Mögeltönder til Medlem af Raadet, samt Gaardmand Niels Villumsen i Brörup Sogn til Suppleant. Hvilket herved bringes til offentlig Kundskab.
Ribe Stifts Adresseaviser, 1845-05-09
Ribe Stiftamthuus, den 7. Mai 1845. Sponneck.
Ribe Stifts Adresseaviser, 1845-05-09
Auctions-Placat. Tirsdagen den 13. dennes om Formiddagen Kl. 10, bliver paa Hennegaard i Vester Herred, ved offentlig Auction bortsolgt circa 200 Kister Abelsiner og 100 Kister Citroner, ubedærvede, ilandbjerget af den den 1ste dennes i Henne gaards Strandlehn indstrandede Skonnert "ElcanorLysthavende indbydes. Herredscontoiret i Varde, den 6. Mai 1815. T. Qvistgaard.
Ribe Stifts Adresseaviser, 1845-05-09
Jfølge udstædt Proclama, som vil vorde læst ved vedkommende Over- og Underret, indkaldes herved Creditorerne i afdøde Frue Majorinde Pauline von der Osten født Seidelins Boe med 12 Ugers Varsel til at anmelde og beviisliggjøre deres havende Krav for os, der som Executores Testamenti behandle Boet. Ligeledes indkaldes med lovligt Varsel den Afdødes Arvinger til at legitimere deres Arveret, samt iagttage deres Tarv under Boets Behandling.
Ribe Stifts Adresseaviser, 1845-05-09
De i den Afdødes confirmerede Testament indsatte Legatarii, hvis Opholdsted er os ubekjendt, nemlig Hermann Otto Permin, den Afdødes Søsterbørn Peter Winther og Ane Dorthea Winther, afgangne Provst Plesners tvende Børn Werner og Hanne, Jomfrue Cathrine Winge, Madame Tietke født Somerfeldt og Graveur Søren Seidelin Winther indkaldes ligeledes til at varetage deres Tarv under Boets Behandling. Colding, d. 30. April 1845. A. Dahl, Chr. Estrup, Justitsraad og Borgemester. Procurator.
Ribe Stifts Adresseaviser, 1845-05-09
Torsdagen den 15de dennes, Formiddag Kl. 9, lader Hr. Told- og Consumtions-Jnspekteur v. Bülow i Controlleurboligen i Wilslef, formedelst Bortreise, bortsælge endeel Jnd- og Udbo af alle Slags bestaaende af Borde, Stole, Køkkentøi, Kar og Ballier, samt 2de Køer, nogle Faar, en Reisevogn, et Sæt Seletøi og muligen 2de Heste, m. m. Conditionerne erfares ved Auctionen. Lysthavende indbydes. Ribe, den 5. Mai 1845. Borring, const.
Ribe Stifts Adresseaviser, 1845-05-09
Nylig har jeg forsynet min Mode-Boutik med flere, fra Kjøbenhavn hjemkomne Modevarer, saasom: Silkehatte, Straahatte, Kapper, Blomster og Baand. Hos mig er tillige et Kristentøi at faae tilleie. Amalie Bruun.
Ribe Stifts Adresseaviser, 1845-05-09
Et Parti moderne Mousselin de laine Kjoletøier, og Sirzer, tilligemed et Udvalg af glatte og faconnerede Silkeschawl, ere i disse Dage arriverede hos A. S. Tachau & Comp.
Ribe Stifts Adresseaviser, 1845-05-09
Paa Mandag, anden Pintsedag, udkommer ingen Avis.
Ribe Stifts Adresseaviser, 1845-05-14
Ribe. Stifts-Avis og Avertissements-Tidende. Udgivet af Chr. sal. Hyphoff, redigeret af E. HyphoffOnsdagen den 14. Mai. No 55.